# data[].attributes.headline
โรคฮีโมฟีเลีย (Hemophilia)หรือ “โรคเลือดออกง่ายหยุดยาก”

# data[].attributes.subject
โรคฮีโมฟีเลีย (Hemophilia)หรือ “โรคเลือดออกง่ายหยุดยาก”

# data[].attributes.body
1.สาเหตุเกิดจากการขาดโปรตีนที่มีหน้าที่ทำให้เลือดแข็งตัวและหยุดไหล เรียกว่า แฟคเตอร์ (coagulation factors)  มี 2 ชนิด  คือ โรคฮีโมฟีเลียเอเกิดจากร่างกายขาดแฟคเตอร์ 8 และโรคฮีโมฟีเลียบีซึ่งเกิดจากร่างกายขาดแฟคเตอร์ 9

2.ลักษณะอาการของโรคฮีโมฟีเลีย
อาการเลือดออกของโรคฮีโมฟีเลียได้แก่ เลือดออกในข้อ และเลือดออกในกล้ามเนื้อ เกิดได้หลังประสบอุบัติเหตุ หรือการกระแทก เช่น การเล่นกีฬา ซึ่งความรุนแรงของโรคขึ้นกับระดับแฟคเตอร์ 8 หรือแฟคเตอร์ 9 ที่ผู้ป่วยมีอยู่สามารถแบ่งความรุนแรงของโรคตามอาการได้เป็น 3 ระดับ ดังนี้
• ผู้ป่วยที่มีอาการรุนแรงมาก (มีระดับแฟคเตอร์ต่ำกว่าร้อยละ 1 ของคนปกติ) จะเริ่มแสดงอาการเป็นจ้ำเขียวตามร่างกายให้เห็นตั้งแต่เด็ก(อายุ 6 เดือน – 1 ปี) มีเลือดออกในข้อหรือกล้ามเนื้อได้เองโดยไม่ได้รับอุบัติเหตุหรือการกระแทกใดๆ
• ผู้ป่วยที่มีอาการรุนแรงปานกลาง (มีระดับแฟคเตอร์ร้อยละ 1-5) มีเลือดออกในข้อและกล้ามเนื้อเมื่อได้รับอุบัติเหตุเล็กน้อย แต่บางรายก็อาจมีเลือดออกในข้อเองโดยไม่ได้มีประวัติกระทบกระแทก
• ผู้ป่วยที่มีอาการรุนแรงน้อย (มีระดับแฟคเตอร์ร้อยละ 5-40) อาจไม่แสดงอาการเลือดออกจนเมื่อได้รับการกระทบกระแทกรุนแรกจากอุบัติเหตุหรือการผ่าตัดเช่น การถอนฟัน เป็นต้น

จิรวดี ประดิษฐ์อภัย ม.3/3 เลขที่ 20

# data[].attributes.headline
โรคลูคิเมีย (Leukemia) หรือโรคมะเร็งเม็ดเลือดขาว

# data[].attributes.subject
โรคลูคิเมีย (Leukemia) หรือโรคมะเร็งเม็ดเลือดขาว

# data[].attributes.body
1.สาเหตุเกิดจากไขกระดูกสร้างเซลล์เม็ดเลือดขาวออกมามากและมีการเจริญเติบโตผิดปกติ  จนไม่สามารถทำหน้าที่ได้ ทั้งนี้ยังสามารถแพร่กระจายแทรกซึมไป ตามอวัยวะต่างๆ ของร่างกาย ซึ่งก่อให้เกิดอาการและภาวะแทรกซ้อนต่างๆ จนเป็นอันตรายถึงขั้นเสียชีวิตได้

2.อาการของโรคลูคิเมีย (Leukemia)
เนื่องจากโรคลูคิเมีย มีเซลล์เม็ดเลือดที่ผิดปกติไปรบกวนการสร้างเม็ดเลือดชนิดต่างๆ ทำให้เกิดอาการดังนี้
1.การสร้างเม็ดเลือดแดงลดลง ผู้ป่วยอาจมี    อาการจากภาวะโลหิตจาง เช่น อ่อนเพลียง่าย  เหนื่อยง่าย ใจสั่น วิงเวียนศีรษะ หน้าซีด หน้ามืด
2.การสร้างเม็ดเลือดขาวลดลง ทำให้ ภูมิคุ้มกันลดลง ร่างกายติดเชื้อได้ง่ายขึ้น
3.การสร้างเกล็ดเลือดลดลง ทำให้เกิดภาวะเลือดออกง่าย อาจพบจุดเลือดออกหรือจุดจ้ำเลือดตามตัว รวมถึงอาจทำให้เกิดภาวะเลือดหยุดยาก
นอกจากนี้ ผู้ป่วยโรคลูคิเมีย อาจมีอาการเบื่ออาหาร น้ำหนักลด คลำพบก้อนตามตัวหรือมีอาการปวดกระดูกได้

3.การรักษา โรคลูคิเมีย (Leukemia)
1.เคมีบำบัด (Chemotherapy)
เป็นการรักษาหลักสำหรับมะเร็งเม็ดเลือดขาวชนิดเฉียบพลัน โดยยาจะไปทำลายเซลล์มะเร็งที่แบ่งตัวผิดปกติ เพื่อให้ไขกระดูกสามารถสร้างเม็ดเลือดปกติขึ้นมาใหม่ ผู้ป่วยมะเร็งเม็ดเลือดขาวชนิดเฉียบพลันมักต้องใช้เคมีบำบัดร่วมกันหลายชนิด โดยแพทย์จะพิจารณาตามชนิดและความรุนแรงของโรค รวมถึงความแข็งแรงของผู้ป่วยด้วย
2.การรักษาแบบจำเพาะเจาะจง
(Targeted therapy)
เป็นการรักษาโรคลูคิเมีย ด้วยยาที่ออกฤทธิ์จำเพาะเจาะจงต่อเซลล์มะเร็งโดยตรง  ซึ่งยากลุ่มนี้จะไม่ทำลายเซลล์ปกติ เช่น ยากลุ่ม Tyrosine kinase inhibitor  ซึ่งใช้ในการรักษาผู้ป่วยมะเร็งเม็ดเลือดขาวเรื้อรังชนิดมัยอีลอยด์ (Chronic myeloid leukemia)
3.การปลูกถ่ายเซลล์ต้นกำเนิด
(Stem cell transplantation)
โดยแพทย์จะนำเซลล์ต้นกำเนิดจากเลือดหรือไขกระดูกของตัวผู้ป่วย (Autologous transplantation) ญาติพี่น้องหรือผู้บริจาค (Allogeneic transplantation) ที่เข้ากันได้ มาปลูกถ่ายให้ผู้ป่วย เพื่อลดโอกาสกลับเป็นซ้ำ

ด.ญ.จิรวดี ประดิษฐ์อภัย ม.3/3 เลขที่ 20